### [http://upload.wikimedia.org/wikipedia/commons/thumb/c/c9/Coat_of_arms_of_Croatia.svg/220px-Coat_of_arms_of_Croatia.svg.png](http://hr.wikipedia.org/wiki/Datoteka:Coat_of_arms_of_Croatia.svg)



**REPUBLIKA HRVATSKA**

TRGOVAČKI SUD U VARAŽDINU

Braće Radića 2

ZAKLJUČAK O PRODAJI

Trgovački sud u Varaždinu, po stečajnom sucu Iris Hatvalić Nemec, u stečajnom postupku nad stečajnim dužnikom ELEMENT d.o.o. u stečaju, Varaždin, Gospodarska 16, OIB: 93027335543, zastupanom po stečajnom upravitelju Martini Grgec iz Zagreba dana 12. rujna 2017.

z a k l j u č i o j e

1. Određuje se prodaja elektroničkom javnom dražbom nekretnine u vlasništvu stečajnog dužnika upisane u z.k. ul. 685, k.o. Biškupec, čestica 585/2 Gospodarska od 959 m2 pomoćni objekt Gospodarska od 323 m2, kuća Gospodarska od 119 m2, dvorište Gospodarska od 517 m2,

a u kojoj cijeloj nekretnini dužnik dolazi upisan u 1/1 dijela.

Na navedenoj nekretnini upisano je založno pravo u korist razlučnih vjerovnika Privredne banke Zagreb d.d., Republike Hrvatske – Ministarstva financija i Trentex d.o.o.

2. Utvrđuje se vrijednost nekretnine iz točke 1. izreke ovog zaključka u iznosu od 1.210.200,00 kn.

3. NAČIN PRODAJE:

Prodaju nekretnine iz točke 1. zaključka provest će Financijska agencija elektroničkom javnom dražbom.

Stečajni upravitelj dužan je Hrvatskoj gospodarskoj komori dostaviti podatke o nekretnini koja se prodaje u stečajnom postupku, kao i na web stranici Visokog trgovačkog suda RH u Zagrebu, a radi uvođenja u očevidnik nekretnina i pokretnina koje se prodaju u stečajnom postupku.

4. UVJETI PRODAJE:

1. Nekretnina iz točke 1. u naravi predstavlja pomoćni objekt, kuću i dorište.
2. Utvrđena vrijednost nekretnine iz točke 1. zaključka iznosi 1.210.200,00 kn.
3. Nekretnina iz točke 1. se **ne može** prodati:

* na prvoj dražbi ispod tri četvrtine (3/4) utvrđene vrijednosti, tj. ispod iznosa od 907.650,00 kn;
* na drugoj dražbi ispod jedne polovine (1/2) utvrđene vrijednosti tj. ispod iznosa od 605.100,00 kn;
* na trećoj dražbi ispod jedne četvrtine (1/4) utvrđene vrijednosti tj. ispod iznosa od 302.550,00 kn;
* na četvrtoj dražbi nekretnina se prodaje po početnoj cijeni od 1,00 kn.

1. Sve poreze i pristojbe u svezi s prodajom snosi kupac.
2. Prodajom nekretnina brišu se svi tereti na istima.
3. U elektroničkoj javnoj dražbi, kao ponuditelji, mogu sudjelovati samo osobe koje su prethodno dale jamčevinu u iznosu od 5% od utvrđene vrijednosti nekretnine, odnosno u iznosu od 60.510,00 kn i podnijela prijavu za sudjelovanje u elektroničkoj javnoj dražbi. Jamčevina se uplaćuje na račun Financijske agencije otvoren kod Hrvatske poštanske banke broj: IBAN HR 33 2390 0011 3000 2877 9.
4. Sudionik čija će ponuda biti prihvaćena, jamčevina će se uračunati u kupoprodajnu cijenu, a ostalim sudionicima će biti vraćena.
5. Kupac je dužan uplatiti razliku između uplaćene jamčevine i postignute kupoprodajne cijene u roku od 30 dana od dana objave rješenja o dosudi na e-oglasnoj ploči suda, na račun Financijske agencije otvoren kod Hrvatske poštanske banke broj: IBAN HR 11 2390 0011 3000 2878 7.

Ako kupac u tom roku ne položi kupovninu, sud će posebnim rješenjem odrediti prodaju nevažećom i odrediti novu prodaju, uz uvjete za prodaju koja je oglašena nevažećom, a iz položene jamčevine namirit će se troškovi nove prodaje i namiriti razlika između kupovnine postignute na prijašnjoj prodaji i novoj prodaji.

1. Nekretnine će se rješenjem o dosudi dosuditi kupcu koji ponudi najpovoljniju cijenu. Nekretnine će se dosuditi i kupcima koji su ponudili nižu cijenu prema veličini ponuđene cijene, ako kupci koji su ponudili veću cijenu ne polože kupovninu u roku iz točke 5.j ovog zaključka.

5.) U rješenju o dosudi nekretnina sud će odrediti da će se nakon pravomoćnosti toga rješenja i nakon što kupac položi kupovninu, u zemljišnim knjigama upisati u njegovu korist pravo vlasništva na dosuđenim nekretninama te brisati terete na nekretnini.

6.) Nakon pravomoćnosti rješenja o dosudi i nakon što kupac položi kupovninu, sud će donijeti zaključak o predaji nekretnine kupcu, čime kupac stupa u posjed istih.

7.) Ako kupac radi plaćanja kupovne cijene treba uzeti kredit, sud će na prijedlog kupca već u rješenju o dosudi odrediti da će se nakon pravomoćnosti rješenja o dosudi te pošto kupovnina bude položena, u zemljišnim knjigama prilikom upisa prava vlasništva u korist kupca upisati i založno pravo na nekretninama i pokretninama radi osiguranja tražbine po osnovi kredita, u korist davatelja kredita u skladu sa sporazumom o osiguranju.

8.) Prodaja se provodi po načelu „viđeno – kupljeno“, što isključuje sve naknadne prigovore kupca. Za dio objekta (izgradnja nadstrešnice)izdana građevinska dozvola za izgradnju 2005. godine, ali nije ishođena uporabna dozvola. Nekretnina je dana u zakup do prodaje.

9.) Zainteresirane osobe mogu razgledati nekretnine koje su predmet prodaje, uz prethodni dogovor sa stečajnom upraviteljicom Martinom Grgec na broj telefona 091/4655 550.

U Varaždinu, 12. rujna 2017.

Stečajni sudac:

Iris Hatvalić Nemec, v.r.

Za točnost otpravka-ovlašteni službenik:

Pouka o pravnom lijeku:

Protiv ovog zaključka nije dopušten poseban pravni lijek (čl. 11. st. 9. Stečajnog zakona).

DNA:

1. Stečajni upravitelj Martina Grgec, Bukovačka cesta 51, Zagreb
2. Razlučni vjerovnik Privredna banka Zagreb po punomoćnicima odvjetnicima OD Suić i Škunca iz Zagreba
3. Razlučni vjerovnik Republika Hrvatska zastupana po ŽDO Varaždin, građansko upravni odjel
4. Razlučni vjerovnik Trentex d.o.o., K. Hegedušića 28, Varaždin
5. e-glasna ploča suda
6. FINA Zagreb, Vrtni put 3, uz Zahtjev za prodaju nekretnine i izvornik izvatka iz zemljišne knjige